Aroldis Chapman

Albertín Aroldis Chapman de la Cruz (s. 28. helmikuuta 1988 Holguín, Kuuba) on kuubalaissyntyinen yhdysvaltalainen baseballpelaaja, joka edustaa Major League Baseball (MLB) -sarjan New York Yankeesia. Hänen roolinsa on lopettava syöttäjä eli closer.

MLB-ura

Kuuban maajoukkueessa pelannut vasenkätinen Chapman loikkasi vuonna kesällä 2009 maajoukkueturnauksessa Rotterdamissa, Alankomaissa, ja muutti Andorraan saavuttaakseen vapaan agentin statuksen. Hän solmi tammikuussa 2010 Cincinnati Redsin kanssa kuusivuotisen sopimuksen, arvoltaan 30,25 miljoonaa dollaria. MLB-debyyttinsä Chapman teki elokuussa 2010.

Syyskuussa 2010 Chapman rikkoi kaikkien aikojen nopeimman syötön ennätyksen, kun hänen syötölleen mitattiin nopeudeksi 105,1 mailia tunnissa (169,1 km/t). Hänet tunnetaan yleisesti MLB:n kovimman heiton omaavana syöttäjänä.

Chapman kaupattiin kauden 2015 jälkeen Cincinnatista New York Yankeesiin.

Muuta 
Chapman sai Yhdysvaltojen kansalaisuuden huhtikuussa 2016.

Lähteet 

Kuubalaiset baseballpelaajat
Yhdysvaltalaiset baseballpelaajat
Vuonna 1988 syntyneet
Elävät henkilöt